
Vállaj Község
Képviselő-testületének
13/2012.(XI.29.)
önkormányzati
rendelete

Vállaj Község Önkormányzata önkormányzati vagyonáról.

Vállaj Község Önkormányzata Képviselő-testülete a nemzeti vagyonról szóló 2011. évi CXCVI. törvény 3 § (1) bekezdés 6. pontjában, 6. § (5) bekezdésében 6. § (6) bekezdésében, 11. § (16) bekezdésében, 13 § (1) bekezdésében, 18. § (1) bekezdésében; a Magyarország helyi önkormányzatairól szóló 2011. évi CLXXXIX. törvény 107. §-ában, 109. § (4) bekezdésében kapott felhatalmazás alapján a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörében eljárva a következőket rendeli el:

1. Általános rendelkezések

1. §

(1) A rendelet hatálya alá tartozó vagyon működtetésének feladatát – ha jogszabály, vagy a képviselő-testület döntése alapján kötött szerződés másként nem rendelkezik – a polgármesteri hivatal látja el. 

(2) A (1) bekezdés szerinti feladatellátás során a hasznok szedéséből származó bevételek az önkormányzatot illetik meg. 

2. §

A Képviselő-testület az alább felsorolt tulajdonosi jogok és kötelezettségek tulajdonosi 
jog gyakorlására Vállaj Község Önkormányzata Polgármesterét ( a továbbiakban: 
Polgármester) hatalmazza fel:

a) a Képviselő-testület által szövegszerűen elfogadott szerződések aláírása;
b) a Képviselő-testület szerződéskötésről szóló döntése alapján, amennyiben a testület a szerződést nem szövegszerűen fogadta el, az önkormányzati határozat keretei között a szerződés szövegének megállapítása, elfogadása, a szerződés aláírása;
c) az önkormányzat vagyonának, továbbá jogos érdekeinek védelme céljából szerződés felbontására, vagy megszüntetésére irányuló jognyilatkozatok megtétele, az önkormányzat igényeinek érvényesítését célzó jognyilatkozatok kiadása;
d) az önkormányzati igények érvényesítése, az önkormányzat jogvédelme érdekében közigazgatási, peres, vagy nem peres eljárás megindítása;
e) telekalakítási eljáráshoz, valamint közút, közterület, területének településrendezési terv végrehajtása során történő rendezése miatt szükségessé váló adásvételi és csereszerződések megkötése nettó 100.000,- Ft meg nem haladó értékre;
f) településrendezési tervben közút, vagy egyéb közterület rendeltetésű ingatlan tulajdonjogának ellenérték nélküli megszerzését tartalmazó szerződések megkötése;
g) közművezetékek elhelyezése céljára vezetékjogot, szolgalmi jogot, vagy közérdekű használati jogot biztosító szerződések megkötése, feltéve, hogy e jogok biztosítása nem eredményez változást, vagy korlátozást, az érintett ingatlanok településrendezési terv szerinti felhasználhatóságában;
h) az önkormányzat, mint jogosult javára vezeték, szolgalmi és használati jogot biztosító szerződések megkötése nettó 100.000,- Ft értékhatárig. 
i) szerződéskötés a nem beépíthető, önállóan gazdaságos módon nem használható földrészletek hasznosítására;
j) a 100.000,- Ft összeghatárt nem meghaladó, polgári jogi jogviszonyból származó követelés elengedésére, az egy év időtartamon belüli részletfizetés, vagy fizetési halasztás engedélyezésére és ehhez kapcsolódóan a kamat, illetve költség címén fennálló követelések elengedésére;
3. §

A Polgármester a költségvetés féléves és éves beszámolójának tárgyalásakor beszámol a Képviselő-testületnek 2. § szerinti felhatalmazáson alapuló tevékenységéről. 



4. §

A rendelet hatálya alá tartozó vagyonra vonatkozó döntési javaslatot a pénzügyi bizottság véleményének előzetes kikérése mellett a Polgármester terjeszti a Képviselő-testület elé.

 
2. A törzsvagyonra vonatkozó rendelkezések

5. §

Az önkormányzat forgalomképtelen törzsvagyona körébe tartoznak és nemzetgazdasági szempontból kiemelt jelentőségű nemzeti vagyonnak minősülnek az 1. mellékletében felsorolt vagyonelemek. 

6. §

(1) A Képviselő-testület a nemzeti vagyonról szóló törvényben meghatározott körön kívül korlátozottan forgalomképesnek minősíti a 2. mellékletében felsorolt vagyonelemeket.

(2) A korlátozottan forgalomképes vagyonelemek hasznosítása rendeltetésük sérelmét nem eredményezheti, elidegenítésükre e rendelet keretei között akkor van lehetőség, ha a vagyonelem a közfeladat ellátásához feleslegessé válik, vagy megszűnik a közfeladat ellátásának kötelezettsége, amelyre tekintettel jogszabály, vagy a tulajdonosi joggyakorló a vagyonelem korlátozott forgalomképességét megállapította.

(3) A (2) bekezdésben foglalt tényállás megállapítása a Képviselő-testület kizárólagos hatáskörébe tartozik. 

3. A vagyonkezelés szabályai 

7. §

A 3. melléklet tartalmazza azokat a vagyonelemeket, amelyekre önkormányzati közfeladat ellátásához kapcsolódóan vagyonkezelői jogot létesíthet az önkormányzat.  

8. §

(1) A vagyonkezelői jog létesítéséért  a vagyonkezelők kötelesek a vagyonkezelői szerződés időtartama alatt évente ellenértéket fizetni, melynek mértéke a tárgyévi költségvetés, vagy üzleti terv szerinti, a közfeladat ellátásával kapcsolatos önkormányzati támogatás nélkül számított saját bevételének, a szerződésben meghatározott %-a. 

(2) A vagyonkezelői jog ingyenes átengedésére abban az esetben kerülhet sor, ha a vagyonkezelő költségvetési szerv vagy önkormányzati társulás.

9. §

(1) A vagyonkezelők kötelesek az önkormányzat törzsvagyona körébe tartozó ingatlanok állagmegőrzéséről, felújításáról, korszerűsítéséről folyamatosan gondoskodni, e feladata kapcsán a Képviselő-testület éves költségvetésében dönt a tárgyévi feladatokról, és azok megvalósításának forrásairól. 

(2) Az (1) bekezdésben foglalt rendelkezés alkalmazása során a feladatok tervezéséhez meg kell kérni a vagyonkezelő szervezetek vezetőinek véleményét, melyek figyelembevételével a vagyon állagmegóvását, felújítását, illetve korszerűsítését célzó éves feladattervet kell meghatározni. 
10. §

 (1) A vagyonkezelés ellenőrzésének keretében a vagyonkezelő köteles évközi beszámolásra, adatszolgáltatásra, adatszolgáltatási kötelezettsége az önkormányzat jogszabályokban előírt beszámolási, adatszolgáltatási kötelezettségéhez kapcsolódik. 

(2) A vagyonkezelő tulajdonosi ellenőrzése a Képviselő-testület által elfogadott éves ellenőrzési terv szerint, vagy esetileg elrendelt ellenőrzéssel valósul meg. 

4. A hasznosítás szabályai

11. §

(1) A nettó 5.000.000,- Ft értékhatárt meghaladó vagyonelemet, csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet hasznosítani. 

(2) A rendelet hatálya alá tartozó vagyonelemeket a képviselő-testület határozattal jelöli ki hasznosításra, az alábbi tartalommal:

a)  vagyonelem megnevezése, ingatlan esetén helyrajzi számának megjelölése, 
b)  forgalmi értékének megjelölése, 
c)  hasznosítás módja, 
d)  a pályázati feltételek meghatározása. 

(3) Az (1) bekezdésben foglalt értékhatárt nem meghaladó vagyonelem hasznosítási lehetőséget nyilvánosan közzé kell tenni. 

5. A vagyon átruházásának szabályai

12. §

A rendelet hatálya alá tartozó vagyonelemeket a Képviselő-testület határozattal jelöli ki értékesítésre, vagy cserére, az alábbi tartalommal:

a) vagyonelem megnevezése, ingatlan esetén helyrajzi számának megjelölése,
b) forgalmi értékének megjelölése,
c) átruházás módja,
d) pályázat esetén a pályázati feltételek meghatározása,
e) árverés esetén, az árverésre bocsátás szándékának kinyilvánítása,
f) csere esetén, a csere célja, csere ügylet keretében átruházandó és megszerzendő vagyontárgyak megjelölése, forgalmi értéke.

13. §

(1) A nettó  5.000.000.- Ft értékhatárt meghaladó vagyonelemeket, csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet értékesíteni.
(2)Az (1) bekezdésben foglalt értékhatárt nem meghaladó értékű vagyonelemet, nyilvános meghirdetés után árverés útján értékesíthető. 
6. A vagyonszerzés szabályai

14. §
(1) Az önkormányzati vagyon gyarapításáról a polgármesternek, a pénzügyi bizottság állásfoglalásával ellátott javaslata alapján a képviselő-testület dönt. 

(2) A vagyongyarapításról a képviselő-testület határozattal dönt, az alábbi tartalommal:

a) vagyonelem megnevezése, ingatlan esetén helyrajzi számának megjelölése
b) forgalmi értékének megjelölése
         c) a szerzés módja,
d) az önkormányzat által vállalt fizetési feltételek
e) az önkormányzat ajánlati kötöttségének időtartama,

(3) Ingatlantulajdon megszerzése esetén a döntés előkészítése során vizsgálni kell, hogy az ingatlan megszerzése milyen önkormányzati célok megvalósításához és milyen feltételek mellett alkalmas, fel kell tárni a tovább hasznosítási lehetőségeit, illetve a várható üzemeltetési költségek körét és nagyságát is. 

(4) Önkormányzati tulajdonszerzést megelőzően az ingatlanról forgalmi értékbecslést kell készíteni. 
15. §

A helyi önkormányzatokról szóló törvény által előírt, vagy önként vállalt feladata ellátáshoz ingatlant bérelhet, albérletbe vehet, vagy használatba, egyéb módon hasznosításra átvehet, erről a képviselő-testület a polgármester javaslata és a pénzügyi bizottság állásfoglalása alapján hoz döntést. 
7. Záró rendelkezések  
	
16. §

A képviselő-testület részére az önkormányzat vagyonának alakulásáról, a vagyonállapotról, vagyonkimutatást kell készíteni és az önkormányzat elemi költségvetési beszámolójához csatolni. 
17. §

(1) Ez a rendelet 2012.november 30. napján lép hatályba

(2) Hatályát veszti az önkormányzat vagyonáról, és a vagyongazdálkodás szabályairól szóló  
10/2012.(VII.12.) önkormányzati rendelet.   

     Vilmos István sk.:							            Lovász János sk.:
     polgármester                                                                                                     jegyző







1. melléklet a  13/2012.(XI.29.) önkormányzati rendelethez

Vállaj Község Önkormányzatának 
forgalomképtelen törzsvagyona
	
1. Köztéri műalkotás :  	 575  és  5758hrsz.

2.  melléklet a  13/2012.(XI.29.) önkormányzati rendelethez

Vállaj Község Önkormányzatának
a korlátozottan forgalomképes törzsvagyonhoz tartozó vagyontárgyai


1.    Épületek
		1.1. Szolgálati lakások :
				446 hrsz. 	Vállaj, Báthory utca 19. 
				282 hrsz	Vállaj, Szabadság utca 1.
				594 hrsz. 	Vállaj, Szabadság utca 24.
                                               583 hrsz	Vállaj, Szabadság utca 44.

		1.2 Buszvárók:
				235  hrsz. 	Vállaj, Béke utca 24.
				570  hrsz.	Vállaj, Szabadság utca 11.
                                               355  hrsz          Vállaj, Szabadság utca 55.
				  
		


		3.melléklet a  13/2012.(XI.29.) önkormányzati rendelethez

			
			Vállaj Község Önkormányzat önkormányzati közfeladat
			ellátáshoz kapcsolódó vagyonkezelői jog

Vízi közmű vagyon




